Մի քանի ժամ առաջ Նյու Յորքում ավարտվեց Victoria’s Secret Fashion Show 2018-ը: Մոլորակի ամենագեղեցիկ աղջիկները`ամենատպավորիչ շոուում, որտեղ միշտ հեքիաթային մթնոլորտ է: Այս տարի ներքնազգեստի ամենահայտնի բրենդը ներկայացնում էին Բելլա և Ջիջի Հադիդները, Քենդալ Ջենները, Քենդիս Սվեյնփոլը, Ռոմի Սթրեյդը, Թեյլոր Հիլը, Վիննի Հարլոն և «հրեշտակի թևերի» արժանացած այլ գեղեցկուհիներ: Ադրիանա Լիման, որ երկար տարիներ համարվում էր անփոխարինելի «հրեշտակ», այս շոուով ավարտեց իր կարիերան, իսկ 1 մլն դոլար արժողությամբ Fantasy Bra-ն այս տարի ներկայացրեց 30-ամյա մոդել Էլզա Հոսկը: